open-index/open-wikipedia-markdown huggingface dataset:
Slnko v sieti 2018

**8. ročník odovzdávania cien [[Slnko v sieti (cena)|Slnko v sieti]]** sa uskutočnil 6. apríla 2018 v budove Starej tržnice v Bratislave. O nomináciách, respektíve držiteľoch cien za rok 2017 rozhodli v dvojkolovom hlasovaní členovia Slovenskej filmovej a televíznej akadémie (SFTA).

Spomedzi 12. prihlásených hraných filmov sa do nominácií prebojovalo 8 filmov, v rámci dokumentov a animovaných snímok po 3 diela v oboch žánroch. Najviac nominácií, presnejšie 13, obdržal film *[[Čiara (film)|Čiara]]*, respektíve *[[Piata loď]]*, táto nominovaná v 10. kategóriách.

V uvedenom ročníku sa súťažilo v 17. štatutárnych kategóriách, mimo súťaž bola udelená divácka cena o najpopulárnejší film, prípadne dokument. Hlasovanie v neštatutárnej kategórii bolo zahájené formou online ankety, ktorá trvala od 6. do 31. marca 2018. 

Termíny ani dĺžku hlasovania v jednotlivých kolách SFTA nezverejnila. Posledný termín pre prihlásenie diel a ich tvorivých výkonov do súťaže vypršal 31. januára, konečné nominácie vyhlásili 26. februára. Všetky nominované počiny odpremietali počas každoročnej bilančnej prehliadky *Týždeň slovenského filmu*, ktorá po prvý raz prebehla až po výročnom ceremoniále, už tradične v bratislavskom kine Lumière, a to v dňoch 9. – 15. apríla 2018. 

## Ceremónia
; Moderátorka
* Adela Vinczeová 

; Hudobný doprovod
* Ľubica Čekovská a Slovenské kvarteto

; Performeri
* Katarzia 
* Kamil Mikulčík

; Uvádzači kategórií

## Kategórie
### Hlavné
; Filmy

 

; Tvorcovia

; Herci

### Špeciálne
; Cena pocty

; Cena divákov

## Nevybrané filmy
; Dlhometrážne
* *[[Cuky Luky film]]* (r. Karel Janák)
* *[[DOGG]]* (r. Slavomír Zrebný Viliam Csino Enrik Bistika Jonáš Karásek)
* *[[Obchádzka na ceste k dokonalej ilúzii]]* (r. Róbert Fiľo)
* *[[Spievankovo a kráľovná Harmónia]]* (r. Diana Novotná)

; Dokumentárne

; Animované

## Superlatívy

### Viacnásobní laureáti

 
; Filmy
;; 6 cien
* *[[Čiara (film)|Čiara]]*

;; 3 ceny
* *[[Piata loď]]*

; Umelci
;; 2 ceny
* Denisa Buranová
* Iveta Grófová

### Viacnásobní kandidáti

; Filmy
;; 13 nominácií
* *[[Čiara (film)|Čiara]]*

;; 10 nominácií
* *[[Piata loď]]*

;; 6 nominácií
* *[[Špina (film)|Špina]]*

;; 5 nominácií
* *[[Nina (film)|Nina]]*

;; 4 nominácie
* *[[Baba z ľadu]]*

;; 2 nominácie
* *[[Out]]*
* *[[Únos (film z roku 2017)|Únos]]*

; Umelci
;; 3 nominácie
* Iveta Grófová

;; 2 nominácie
* Denisa Buranová
* Matej Hlaváč
* Tobiáš Potočný

## Poznámky


## Referencie
* 

## Externé odkazy

* Slnko v sieti 2018 (oficiálne stránky)
* Slnko v sieti 2018  (stránky SFTA)
* Slnko v sieti 2018 (videozáznam RTVS)

8. ročník (2018)
Kategória:2018 na Slovensku
Turovské predhorie

**Turovské predhorie** je geomorfologický podcelok Kremnických vrchov. 

## Vymedzenie
Nachádza sa v juhovýchodnej časti pohoria a pomerne plynulo sa zvažuje do údolia Hrona. Zvolenská kotlina a jej podcelky Bystrické podolie a Sliačska kotlina susedia na východe, Javorie svojou Lomianskou vrchovinou a Pliešovská kotlina na juhovýchode. Južne, oddelené riekou Hron, sa nachádzajú Štiavnické vrchy a ich podcelky Skalka a Hodrušská hornatina a zo západu a severu sú to už len podcelky Kremnických vrchov, Jastrabská vrchovina na krátkom úseku na západe a Flochovský chrbát na severozápade.

## Ochrana prírody
Tak ako v iných podcelkoch Kremnických vrchov, ani v tejto časti nie sú žiadne rozsiahle chránené územia. Jedinou prírodnou pamiatkou je Turovský sopúch a NPR Boky.

## Referencie

Kategória:Geomorfologické podcelky na Slovensku
Kategória:Kremnické vrchy
Kategória:Predhoria na Slovensku
Kategória:Geografia okresu Banská Bystrica
Kategória:Geografia okresu Zvolen
Kategória:Geografia okresu Žiar nad Hronom
Malachovské predhorie

**Malachovské predhorie** je geomorfologický podcelok Kremnických vrchov.

## Vymedzenie
Nachádza sa vo východnom výbežku pohoria, v blízkosti Banskej Bystrice. Napriek tomu, že je plošne najmenším podcelkom pohoria, jeho hranice sú pomerne ťažko identifikovateľné. Obklopuje ho z východu Bystrické podolie, podcelok Zvoleskej kotliny, z juhozápadu a západu pokračujú Flochovským chrbtom Kremnické vrchy a na severe nadväzuje Kordícka brázda, geomorfologická časť Starohorských vrchov.

## Ochrana prírody
V tejto časti Kremnických vrchov sa nachádza niekoľko maloplošných chránených území, medzi nimi prírodné pamiatky Tajovská kopa, Králická tiesňava a Kremenie.

## Referencie

Kategória:Geomorfologické podcelky na Slovensku
Kategória:Kremnické vrchy
Kategória:Geografia okresu Banská Bystrica
Kunešovská hornatina

**Kunešovská hornatina** alebo **Kunešovská planina** je geomorfologický podcelok Kremnických vrchov. 

## Vymedzenie
Nachádza sa v severozápadnej časti Kremnických vrchov a obklopuje ju na severe Diviacka pahorkatina (podcelok Turčianskej kotliny), na východe pokračuje pohorie Flochovským chrbtom a následne na juhu Jastrabskou vrchovinou. Západnými susedmi sú Žiarska kotlina, Nízky Vtáčnik (podcelok Vtáčnika), Handlovská kotlina (podcelok Hornonitrianskej kotliny) a na severozápade nadväzuje podcelkom Rovne pohorie Žiar.

## Vybrané vrcholy
* Javorník  – najvyšší vrch podcelku
* Mesiačkový vrch 
* Krahuľský vrch 
* Vysoká 

## Ochrana prírody
Kremnické vrchy nie sú plošne chráneným územím a v tejto časti sa nachádza len NPR Turiec.

## Referencie

Kategória:Geomorfologické podcelky na Slovensku
Kategória:Kremnické vrchy
Kategória:Hornatiny na Slovensku
Kategória:Geografia okresu Žiar nad Hronom
Kategória:Geografia okresu Prievidza
Kategória:Geografia okresu Turčianske Teplice
Bassano del Grappa

thumb|Bassano del Grappa

**Bassano del Grappa** je opevnené mesto v talianskom regióne Benátsko, na úpätí Álp. Mesto leží na rieke Brenta a má 43 372 obyvateľov k 31. 12. 2016.

O pradávnom osídlení oblasti svedčí nález meča z druhého tisícročia pred Kr. Prvá písomná zmienka pochádza z roku 988. Od roku 1404 bolo Bassano súčasťou Benátskej republiky. V roku 1796 sa tu odohrala bitka v ktorej Napoleon Bonaparte porazil rakúske vojská. K ťažkým bojom tu došlo aj za prvej svetovej vojny: zúčastnil sa ich tiež Ernest Hemingway, ktorý o nich napísal román *Zbohom zbraniam!*.

Do roku 1928 sa mesto volala iba *Bassano*, prídomok dostalo podľa neďalekej hory Monte Grappa. Z tohto kraja pochádza aj pálenka grappa.

V meste sídli odevná firma *Diesel*. Známym tunajším produktom je tiež špargľa, ktorá má uznávanú známku pôvodu.

Mesto leží na rozhraní prímorskej nížiny a veľhôr. V rámci jeho katastra je prevýšenie vyše tisíc metrov a preto je táto oblasť vyhľadávaná vyznávačmi paraglidingu.

V roku 1985 sa na miestnom velodrome konali majstrovstvá sveta v dráhovej cyklistike.

## Pamiatky
* Krytý drevený pontónový most *Ponte degli Alpini* z roku 1569, pôvodne *Porto vecchio* (Starý most), dnes pomenovaný podľa jednotiek alpských poľovníkov, ktoré sa vyznamenali pri obrane mesta v roku 1917.

## Osobnosti mesta
* Jacopo Bassano (* 1515 - † 1592), maliar

## Partnerské mestá
* Bellegra, Taliansko
* Lampedusa e Linosa, Talianso
* Mühlacker, Nemecko
* Stockholm, Švédsko
* Šibenik, Chorvátsko
* Voiron, Francúzsko 

## Referencie


## Iné projekty

## Externé odkazy
* Oficiálna stránka
* Bassano del Grappa

## Zdroj

Kategória:Mestá v Benátsku
Sokol (geomorfologický podcelok)

**Sokol** je geomorfologický podcelok pohoria Žiar. Predstavuje najvyššiu časť pohoria a vo Vríckom sedle oddeľuje Žiar od Malej Fatry.

## Vymedzenie
Plošne neveľké územie sa nachádza v severnej časti pohoria, na západnom okraji Horného Turca. Obklopuje ho na severe Lúčanská Fatra, podcelok Malej Fatry, na východe Valčianska pahorkatina, patriaca do Turčianskej kotliny a južne pokračuje pohorie Žiar podcelkom Vyšehrad.

## Najvyššie vrcholy
* Chlieviská  – najvyšší vrch pohoria
* Sokol 
* Zniev 

## Pamiatky
Na vrchu Zniev sa nachádzajú ruiny jedného z najstarších a najvyššie položených () slovenských hradov.

## Referencie

Kategória:Geomorfologické podcelky na Slovensku
Kategória:Žiar (pohorie)
Epikrates (syn Apollónia)

**Epikrates** () bol grécky sochár na rozhraní 2. a 1. storočia pred Kr. 
 
Sochár Epikrates, syn Apollónia, bol činný pravdepodobne na prelome v 2. a 1. stor. pred Kr. Nezachovali sa od neho žiadne sochy, v archeologickej lokalite starovekého kárskeho mesta Knidos sa však v roku 1859 našla doska z bieleho mramoru s nápisom, že Epikrates zhotovil sochu Glykinny, pravdepodobne sochu zosnulej dcéry Hippokrita a Filitie. V blízkosti tohto epigrafického nálezu bola nájdená i spodná časť odetej ženskej sochy, možno fragmentu zo sochy Glykinny. Oba nálezy sú uložené v Britskom múzeu v Londýne.
        
## Referencie a bibliografia

 
Kategória:Sochári starovekého Grécka
Cotton Eye Joe

„**Cotton Eye Joe**“ je skladba švédskej eurodance skupiny Rednex, z ich albumu *[[Sex & Violins]]* (1995). Vytvorená bola z tradičnej americkej folkovej skladby „Cotton-Eyed Joe“. V skladbe sú použité tradičné americké hudobné nástroje ako husle či banjo, spolu s elektronickou hudobnou produkciou. V roku 2002 bola skladdba zremixovaná do tanečnej verzie, ktorá bola použitá v ich albume najväčších hitov *[[The Best of the West]]*.

## Zoznam skladieb
;Originálne CD
#„Cotton Eye Joe“ (original single version) – 3:14
#„Cotton Eye Joe“ (Madcow Mix) – 4:46
#„Cotton Eye Joe“ (Madcow Instrumental) – 4:46
#„Cotton Eye Joe“ (Overworked Mix) – 6:20
#„Cotton Eye Joe“ (Original Instrumental) – 3:08

;2002 CD
#„Cotton Eye Joe“ – 3:33
#„Cotton Eye Joe 2002“ (Dance Nation Remix) – 7:32
#„Cotton Eye Joe 2002“ (Aquagen Remix) – 7:45
#„Ride the Hurricane's Eye“ (Winnetoons version) – 3:02
#„Cotton Eye Joe 2002“ (extended version) – 5:56

## Pozície v rebríčkoch

## Referencie

## Zdroj

Kategória:Single z 1994
Kategória:Single z 1995
Kategória:Single z 2002
Kategória:Piesne skupiny Rednex
Kategória:Debutové single
Kategória:Piesne z 1994
Guatapé

**Guatapé** je mesto v regióne Antioquia v Kolumbii. Je súčasťou podoblasti Východná Antioquia. Na severe susedí s mestom Alejandría, San Rafael na východe a Granada a El Peñol na juhu. Guatapé sa nachádza v blízkosti predmestia mesta Medellín, hraničiac s nádržou vytvorenou kolumbijskou vládou na účely vodnej elektrárne, postavenej na konci roku 1960. Toto malebné mesto je zhromaždiskom pre „Las Vegas“, teda malé farmy v tejto oblasti. Guatapé je tiež miestom na rekreáciu pre obyvateľov Medellínu a usiluje o pozornosť zahraničných turistov.

Nové rezorty, mnoho reštaurácií a domy na prenájom pozdĺž jazera sú k dispozícii pre návštevníkov. Takmer každý dom má naspodu fasády pestrofarebný trojrozmerný obrázok, ktorý často zobrazuje výrobky predávané v danom dome, alebo vyjadruje presvedčenie jeho obyvateľov. Ostatné sú obrazy z kultúrneho a poľnohospodárskeho dedičstva lokálnej komunity.

## História
Pred tým než prišli do tejto oblasti pyrenejskí dobyvatelia v 16. storočí, toto územie bolo obývané pôvodnými etnickými skupinami, z ktorých boli niektoré riadené indiánskym náčelníkom menom „Guatapé“. Na jeho počesť bolo mesto pomenované po ňom. Názov „Guatapé“ pochádza z Kečuánčiny a znamená „kamene a voda“. V minulosti bolo mesto taktiež nazývané „La Ceja de Guatapé“.

## Demografické údaje
Celkový počet obyvateľov: 5 623 obyvateľov (2009)
* mestské obyvateľstvo: 4 182
* vidiecke obyvateľstvo: 1 441
Gramotnosť: 92,3 % (2005)

### Etnografia
Podľa údajov sčítania prezentovaných DANE v roku 2005 etnické zloženie mesta je nasledovné:
* mestic a biela rasa (99,96 %)
* afro-kolumbijská rasa (0,04 %)

## Body záujmu
* Calle del Recuerdo („Ulica suvenírov“)
* Farský kostol Nuestra Señora del Carmen
* Kaplnka panny Márie zo Santa Ana
* Komunitné historické múzeum
* Pueblo de Zócalos

### La Piedra
náhľad|Peñón de Guatapé
Skala Peñol (La piedra del Peñol), ktorá hraničí s jazerom je skalná formácia, ktorá sa vytvorila pred 70 miliónmi rokmi. S dvoma tretinami svojej výšky pod zemou, nad povrch zeme odhaluje viac ako 200 metrov a je viditeľná z celej okolitej krajiny. Návštevníci môžu pocítiť rozmernosť skaly prí výstupe schodiskom postaveným do trhliny v jednej strane, ktoré má viac než 649 schodov. Na plochom vrchole skaly ponúkajú predajcovia potravín a nápojov posedenie s výhľadom na veľhory, ktoré sa tiahnu na obzore v každom smere. Ďalej sa tu nachádzajú darčekové obchody a veža s otvoreným výhľadom na velkolepú scenériu okolia.

## Galéria

View of Guatapé from El Peñón.jpg|Pohľad zo skaly
Guatape dam.jpg|Jazero Guatapé
Iglesia de Guatape.jpg|Kostol panny Márie Carmen


## Iné projekty

## Zdroj

Kategória:Mestá v Kolumbii
Vyšehrad (geomorfologický podcelok)

**Vyšehrad** je geomorfologický podcelok pohoria Žiar.

## Vymedzenie
Nachádza sa v severnej časti pohoria a oddeľuje Hornú Nitru od Horného Turca. Obklopuje ho na severe Lúčanská Fatra, podcelok Malej Fatry a Sokol, na východe Valčianska a Diviacka pahorkatina, patriace do Turčianskej kotliny. Južne pokračuje pohorie Žiar podcelkom Horeňovo a západným smerom sa pohorie zvažuje do Prievidzskej kotliny, ktorá patrí do Hornonitrianskej kotliny.

## Najvyššie vrcholy
* Gaštan  – najvyšší vrch pohoria
* Vyšehrad 
* Rozložná 
* Malý Vyšehrad 

## Pamiatky
Na vrchu Vyšehrad sa nachádzajú pozostatky výšinného hradiska. Veľká časť vrchu patrí do národnej prírodnej rezervácie.

## Sedlá
Vyšehradské sedlo () bolo odveky strategickým prechodom do Turca a aj v súčasnosti ním prechádza dôležitá spojnica Ponitria a Turca. Druhým je Vrícke sedlo (), ktorým vedie cesta z Kľačna do Vrícka.

## Referencie

Kategória:Geomorfologické podcelky na Slovensku
Kategória:Žiar (pohorie)
Lubuntu

náhľad|Lubuntu logo

**Lubuntu** je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale využíva odlišné prostredie, LXDE. Na Lubuntu zakladajú niektoré ďalšie distribúcie, napríklad Greenie 14.04 a 16.04. Prvá verzia Lubuntu bola 10.04, vydaná v apríli 2010. Od verzie 18.10 *Cosmic Cuttlefish*  Lubuntu prechádza na grafické prostredie LXQt.

## Prostredie LXDE
Prostredie LXDE patrí medzi menej náročné prostredia, Lubuntu je tak možné používať aj na menej výkonnom hardvéri. Má menšie množstvo funkcií v porovnaní s KDE alebo GNOME. Výhodou systému sú tiež veľmi rýchle reakcie. LXDE má vlastnú paletu základných aplikácií, písaných v GTK knižniciach.

## Prostredie LXQT
Alternatívne je možnosť používať nové prostredie LXQT, ktoré je na rozdiel od LXDE písané v QT knižniciach, podobne ako prostredie KDE. LXQT nie je dokončené a nie je odporúčané menej skúseným používateľom.

## Podpora
náhľad|Lubuntu 15.04
LTS (long time support, predĺžená podpora) vydania Lubuntu vychádzajú v rovnakom čase ako u iných derivátov a majú plnú podporu 5 rokov. Klasické vydania, vydávané každých 6 mesiacov, majú podporu 9 mesiacov.

## Referencie

## Pozri aj
* Zoznam distribúcií Linuxu

## Externé odkazy
* Domovská stránka Lubuntu
* Lubuntu na Distrowatch

Kategória:Distribúcie Linuxu
Kategória:Slobodný softvér
Get Down on It

„**Get Down on It**“ je skladba z roku 1981 od americkej skupiny Kool & the Gang. Pôvodne bola vydaná z ich albumu *[[Something Special]]* (1981). Americkou asociáciou hudobného priemyslu RIAA bol singel certifikovaný zlatou platňou.

Začiatkom roku 1982 sa singel dostal do prvej desiatky v americkom R&B a Pop rebríčku. V britskom rebríčku UK Singles Chart obsadil 3. miesto, čo bolo toho času ich najlepší úspech v Spojenom kráľovstve.

## Zoznam skladieb

## Pozície v rebríčkoch

## Coververzie a remixy
* V roku 1996 vydal ako singel coververziu tejto skladby austrálsky spevák Peter Andre, z jeho druhého štúdiového albumu *[[Natural (album Petra Andreho)|Natural]]*. Singel obsadil 1. miesto v novozélandskom rebríčku RIANZ a 5. miesto v austrálskom rebríčku ARIA Charts.
* V roku 1999 vytvorila talianska skupina Eiffel 65 remix, ktorý dosiahol 35. miesto vo francúzskom rebríčku SNEP.
* V júni 2004 nahrala britská skupina Blue v spolupráci s Kool & the Gang túto skladbu v novej verzii, ktorú vydala ako druhý singel z ich albumu najväčších hitov *[[Best of Blue]]*.
* V roku 2008 zahrala írska skupina Westlife skladbu počas turné Back Home Tour.

## Referencie

## Zdroj

Kategória:Piesne z 1981
Kategória:Single z 1981
Kategória:Kool & the Gang
Kategória:Single z 1996
Kategória:Single z 2005
Kategória:Post-disco piesne
FRESH

**FRESH** je obchodná aliancia združujúca maloobchodné predajne potravín na Slovensku a obchodná značka reťazca supermarketov pôsobiacich na území Slovenska. Zakladateľom a vlastníkom je Miroslav Labaš. Sídlo spoločnosti sa nachádza v Košiciach v mestskej časti Košice – Nad Jazerom na Textilnej ulici.

## História a predajne
náhľad|Supermarket Fresh Plus na Strojárenskej ulici v Košiciach
Firma bola založená 5. júna 2010, vznikla premenovaním a kompletnou reštrukturalizáciou pôvodných predajní Bala pôsobiacich hlavne na východnom Slovensku.

V súčasnosti spoločnosť prevádzkuje obchody s názvom *Fresh*, *Fresh mini* alebo *Fresh Plus*. Predajne Fresh mini sú prevádzkované formou franchisingu. Zásobovanie majú na starosti tri veľkoobchody, okrem spoločnosti Labaš je to aj spoločnosť Makos v Bardejove a Libex v Žiline.

Celkový počet predajní je 683, z čoho najväčší počet predajní sa nachádza na východnom Slovensku. Spoločnosť prevádzkuje 34 supermarketov *Fresh Plus*, prevažne v Košickom kraji. Prvý vlastný supermarket *Fresh Plus* bol otvorený v roku 2003. Koncept Fresh Plus tvorí takmer polovicu tržieb spoločnosti. Vo väčších supermarketoch Fresh Plus sa nachádza aj sieť vlastných butikov s názvom *L. A. Press*.

## Referencie

## Iné projekty

## Externé odkazy
* Oficiálna stránka spoločnosti

Kategória:Obchodné reťazce
Kategória:Podniky v Košiciach
Kategória:Obchodné reťazce na Slovensku
Kategória:Organizácie založené v 2010
Let’s Groove

„**Let’s Groove**“ je skladba americkej skupiny Earth, Wind & Fire, z ich jedenásteho štúdiového albumu *[[Raise!]]* (1981). Skladbu napísali Maurice White a Wayne Vaughn. Skladba bola vybaná ako hlavný singel z albumu. Koncom 70. a začiatkom 80. rokov prešla hudba disko niekoľkými uvoľneniami. Po hudobnej stránke je „Let’s Groove“ post-disco, popovou a funkovou skladbou, ktorá obsahuje použitie syntetizátorov a klávesov spoločne s elektrickými gitarami.

Skladba bola nominovaná na cenu Grammy v kategórii Najlepší R&B výkon dua alebo skupiny s vokálom.

## Ocenenia

## Pozície v rebríčkoch

## Referencie

## Zdroj

Kategória:Piesne z 1981
Kategória:Single z 1981
Kategória:Earth, Wind & Fire
Kategória:Single Columbia Records
Kategória:Piesne Melanie C
Kategória:Post-disco piesne
Kategória:Universal Music Group
Zoznam obchodných reťazcov pôsobiacich na Slovensku

Toto je **zoznam obchodných reťazcov** pôsobiacich na území Slovenska. Prvým supermarketom v Česko-Slovensku bola MANA holandskej spoločnosti Ahold v Jihlave. Otvorený bol 6. júna 1991, o týždeň neskôr otvorili ďalší v Prahe. Najdlhšie existujúci zahraničný potravinový reťazec na Slovensku je Billa, ktorá svoj prvý supermarket otvorila 25. novembra 1993 v Trnave. V roku 2005 sa Billa Slovensko spojila so sieťou potravín Delvita a v roku 2006 zase s M-Marketom.

Najstarší reťazec pôsobiaci na Slovensku Coop Jednota má počiatky už v roku 1952. Pozostáva z 30 regionálnych spotrebných družstiev. Vo forme v akej pôsobí dnes sa dostala v roku 2002 zlúčením *Slovenského zväzu spotrebných družstiev* a spoločnosti *Coop Centrum*.

Prvý hypermarket na Slovensku otvorila spoločnosť Tesco v júni 1999 v Nitre. Disponoval predajnou plochou 7 000 m². Posledným zahraničným potravinárskym reťazcom, ktorý vstúpil na slovenský trh je ruský diskontný reťazec Mere, ktorý otvoril prvú predajňu v októbri 2025.

Podľa magazínu *[[Trend (slovenské periodikum)|Trend]]* je najziskovejším na Slovensku pôsobiacim reťazcom Lidl, ktorý dosiahol v roku 2022 zisk 158 miliónov €. V roku 2023 tržby v hodnote vyše 2 miliárd € a zisk v hodnote 160 miliónov €. Zároveň je to reťazec s najkonzistnejším rastom tržieb a zisku spomedzi konkurentov.

## Obchodné reťazce pôsobiace na Slovensku
### Reťazce s rýchloobrátkovým spotrebným tovarom
#### Hypermarkety, supermarkety, diskonty a cash & carry

#### Menšie potraviny a večierky

#### Drogérie

### Kníhkupectvá

### Hobbymarkety

### Reťazce s nábytkom a bytovými doplnkami

### Reťazce so spotrebnou elektronikou

### Športové reťazce

### Reťazce s hračkami

### Reťazce s liekmi a zdravotníckymi pomôckami

### Reťazce s rýchlym občerstvením

## Poznámky


## Referencie

## Pozri aj
* Supermarket
* Hypermarket
* Obchodný dom

Kategória:Obchodné reťazce na Slovensku
Obchodné reťazce pôsobiace na Slovensku
CBA

**CBA** je obchodná značka reťazca maďarských supermarketov. Svoje predajne prevádzkuje v Maďarsku, Bulharska, Česku, Chorvátsku, Litvy, Poľsku, Rumunsku,  Slovensku a Srbsku.

## Firma na Slovensku
Na Slovensku spoločnosť vznikla v roku 2003, jej zakladateľom bol Marián Šufliarsky. Výkonným riaditeľom spoločnosti na Slovensku je Lukáš Mucha (CBA Slovakia, a.s.). Na Slovensku zamestnáva zhruba 2 400 zamestnancov a má 341 pobočiek.

## Referencie

## Externé odkazy
*Oficiálna slovenská stránka
*Oficiálna maďarská stránka

Kategória:Obchodné reťazce
Kategória:Podniky na Slovensku
Horeňovo (geomorfologický podcelok)

**Horeňovo** je geomorfologický podcelok pohoria Žiar. Má podobu horského chrbta s nie výraznými výškovými rozdielmi.

## Vymedzenie
Nachádza sa v strednej časti pohoria a oddeľuje Hornú Nitru od Horného Turca. Okrem východne ležiacej Turčianskej kotliny v zastúpení podcelku Diviacka pahorkatina a západne ležiacej Prievidzskej a Handlovskej kotliny, prináležiacich do Hornonitrianskej kotliny, susedí Horeňovo už len s podcelkami Vyšehrad na severe a Rovne na juhu.

## Najvyššie vrcholy
* Horeňovo  – najvyšší vrch podcelku
* Nemcovo 
* Vysoký vrch 

## Referencie

Kategória:Geomorfologické podcelky na Slovensku
Kategória:Žiar (pohorie)
Give It Up

„**Give It Up**“ je skladba americkej disko skupiny KC and the Sunshine Band, hoci označovaná bola v tomto prípade v mnohých krajinách len jednoducho ako **KC**. Po reakcii proti mnohým disko interpretom bola táto skladba v USA začiatkom 80. rokov hitom. V marci 1984 obsadila v americkom rebríčku Billboard Hot 100 18. miesto. V auguste 1983 však v britskom rebríčku UK Singles Chart obsadzovala 1. miesto po dobu troch týždňov.

## Pozície v rebríčkoch

## Referencie

## Zdroj

Kategória:Single z 1983
Kategória:Piesne skupiny KC and the Sunshine Band
Kategória:Post-disco piesne
Kategória:Single Epic Records
Kategória:Piesne z 1982
Got My Mind Set on You

„**Got My Mind Set on You**“ je skladba, ktorú zložil Rudy Clark a pôvodne nahral James Ray v roku 1962, pod názvom „**I’ve Got My Mind Set on You**“. V roku 1987 však nahral George Harrison coververziu ako singel, ktorý vydal zo svojho albumu *[[Cloud Nine]]*.

Časopis *Billboard* určil túto skladbu ako3. najlepšiu skladbu roka 1988. Druhá verzia hudobného videa mala značnú hranosť, vďaka čomu bola nominovaná na cenu MTV Video Music Awards.

## Zoznam skladieb
;7" singel
#„Got My Mind Set on You“ – 3:51
#„Lay His Head“ – 3:51

;12" singel
#„Got My Mind Set on You“ (Extended Version) – 5:17
#„Lay His Head“ – 3:51
#„Got My Mind Set on You“ – 3:51

## Pozície v rebríčkoch

## Referencie

## Zdroj

Kategória:Hudba z 1962
Kategória:Single z 1987
Kategória:Single z 1988
Kategória:George Harrison
Kategória:Rockové piesne
Leforest

**Leforest** môže byť:
* francúzsky kantón, pozri Leforest (kantón)
* francúzska obec, pozri Leforest (obec)
Rovne

**Rovne** sú geomorfologický podcelok pohoria Žiar. Má podobu horských lúk s horským chrbtom s nie výraznými výškovými rozdielmi.

## Vymedzenie
Nachádzajú sa v južnej časti pohoria a sú plošne najmenším podcelkom Žiaru. Západný a južný okraj Rovní strmo stúpa z Handlovskej kotliny, východným i severným smerom sa terén zvažuje len mierne. Východným smerom nadväzuje Kunešovská hornatina, podcelok Kremnických vrchov, severným smerom pokračuje pohorie podcelkom Horeňovo.

## Významné vrcholy
* Veľký vrch  – najvyšší vrch podcelku
* Borová 

## Chránené územie
Nad obcou Ráztočno sa nachádza prírodná pamiatka Hájska jaskyňa.

## Referencie

Kategória:Geomorfologické podcelky na Slovensku
Kategória:Žiar (pohorie)
Stanislav Chovanec

Dr.h.c. Ing. **Stanislav Chovanec** (* 20. august 1959, Skalica – † 23. mája 2018, Skalica) bol slovenský podnikateľ a politik, poslanec mestského zastupiteľstva v Skalici, poslanec Trnavského samosprávneho kraja, člen dozornej rady Bratislavskej vodárenskej spoločnosti a predseda predstavenstva Fakultnej nemocnice s poliklinikou v Skalici. Od roku 2002 do roku 2014 bol primátorom mesta Skalica. V máji 2017 prostredníctvom video príhovoru oznámil, že sa v nasledujúcich komunálnych voľbách bude o tento post opätovne uchádzať. Dňa 23. mája 2018 zomrel po krátkej ťažkej chorobe.

## Biografia
Je absolventom Chemicko-technologickej fakulty SVŠT v Bratislave (dnes Slovenská technická univerzita). Po štúdiách, v roku 1984, nastúpil ako výrobný námestník do národného podniku Grafobal, kde pracoval šesť rokov. Krátko po nežnej revolúcii, v roku 1990, spoluzaložil spoločnosť ADUT, a.s., ktorú ako generálny riaditeľ viedol nasledujúcich dvanásť rokov. V decembri 2002 uspel v komunálnych voľbách a bol zvolený novým primátorom mesta Skalica. Túto funkciu zastával počas troch po sebe idúcich volebných období (2002-2006), (2006-2010), (2010-2014).

## Primátor mesta Skalica
Do komunálnej politiky sa rozhodol vstúpiť na jeseň v roku 2002. Dovtedajší primátor, Michal Srholec, už kandidoval len ako poslanec mestského zastupiteľstva a bolo preto zrejmé, že po deviatich rokoch bude stáť na čele mesta nový predstaviteľ. Záujem o voľby prejavilo 39.78% voličov, spomedzi ktorých získal najvyššiu dôveru práve Stanislav Chovanec. So ziskom 1872 hlasov (40.12%) tak skončil na prvom mieste pred ostatnými kandidátmi - Bohumilom Bartošom (1335 hlasov) a Jozefom Hlavatým (473 hlasov).      

### Druhé volebné obdobie (2006-2010)
V roku 2006 obhajoval svoj post bez protikandidátov. Dôveru mu vyslovilo 2541 občanov, čo pri účasti 3084 ľudí činilo 82,39% z celkového počtu voličov.

### Tretie volebné obdobie (2010-2014)
Do boja o primátorské kreslo išli tentokrát traja kandidáti. Okrem Chovanca NEKA (SMER- SD) sa o post najvyššieho funkcionára mesta uchádzali Roman Zahradník (KDH, MOST - HÍD, OKS, SDKÚ-DS) a Alena Schopperthová (nezávislá). Výsledky volieb potvrdili, že i pre tretie volebné obdobie získal Chovanec najvyššiu dôveru. Za jeho kandidatúru sa vyslovilo 3496 oprávnených voličov (70.30%). V júni 2014 verejnosti oznámil, že svoju funkciu už v nasledujúcich komunálnych voľbách nebude obhajovať. Po dvanástich rokoch na poste primátora mesta Skalica vyslovil želanie, že chce svoj voľný čas venovať rodine a svojim vnúčatám. Do volieb kandidoval už len ako radový poslanec mestského zastupiteľstva a uspel, keď vo svojom obvode s veľkým náskokom obsadil prvé miesto. Hlasovalo preňho 406 občanov.

## Referencie

Kategória:Primátori slovenských miest
Kategória:Poslanci obecných zastupiteľstiev na Slovensku
Kategória:Poslanci Trnavského samosprávneho kraja
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti zo Skalice
Kategória:Čestní občania Skalice
John Sulston

**John Edward Sulston** (* 27. marec 1942, Fulmer, Spojené kráľovstvo† 6. marec 2018) bol britský biológ, nositeľ Nobelovej ceny.

## Životopis
Vyštudoval University of Cambridge. Roku 1969 sa stal členom výskumného tímu Sydney Brennera pri *Medical Research Council* v Londýne. V rokoch 19922000 bol riaditeľom Sangerova ústavu v Cambridge.

Roku 2002 mu bola udelená Nobelova cena za fyziológiu alebo medicínu (spolu so Sydney Brennerom a Robertom Horvitzom) za zistenie presného sledu, v ktorom sa delia a umierajú bunky červa C. elegans a za objasnenie procesu programovanej smrti buniek alebo apoptózy. S využitím červa *Caenorhabditis elegans* vytvoril modelový systém vďaka ktorému mohol sledovať bunková delenie a špecializáciu buniek, od oplodnenej vaječnej bunky až do dospelosti jedinca. Vďaka tomu boli identifikované gény regulujúce vývoj orgánov a odumieranie buniek a zároveň sa preukázalo, že rovnaké gény sú aj u človeka.

## Referencie

## Iné projekty

## Externé odkazy
* Životopis na stránke Nobelovej ceny

Kategória:Anglickí biológovia
Kategória:Molekulárni biológovia
Kategória:Britskí genetici
Kategória:Absolventi University of Cambridge
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Kategória:Členovia Kráľovskej spoločnosti
Pitești

**Pitești**(slovensky Pitešť) je mesto v Rumunsku, hlavné mesto župy Argeş. Nachádza sa na rieke Argeş vo Valašsku. V roku 2011 malo 155 383 obyvateľov.

Mesto je spojené vďaka diaľnici priamo s metropolou štátu, Bukurešťou. Je to dôležité obchodné a priemyselné centrum. Neďaleko od neho sa nachádza mesto Mioveni, kde sídli automobilka Dacia. Nadmorská výška mesta je 280 m.

## Dejiny
Prvé známky ľudského osídlenia v tejto oblasti spadajú do dôb paleolitu. Prvá písomná zmienka je z 20. mája 1386.

Mesto bolo jedným z dočasných sídiel valašských vojvodov. Vďaka svojej výhodnej polohe na križovatke mnohých obchodných trás a blízkym saským a sikulským mestám v Sedmohradsku prosperovalo a rozvíjalo sa.

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Rumunsku
Antal Szerb

**Antal Szerb** (* 1. máj 1901, Budapešť, Maďarsko† 27. január 1945, Balf) bol maďarský spisovateľ. Jeden z najpozoruhodnejších zjavov maďarskej literatúry 20. storočia.

## Život a dielo
Keďže jeho otec prestúpil na katolícku vieru, Antal dostal kresťanskej výchovy a navštevoval piaristické gymnázium. Neskôr študoval v Grazi a na peštianskej univerzite maďarčinu a nemčinu. Ako 23-ročný obhájil doktorskú prácu z literatúry. Zomrel v januári 1945 v pracovnom tábore v maďarskom Balfe, kam sa dostal pre svoj pôvod a kde ho strážnici ubili na smrť.

Je autorom viacerých románov, poviedok, publicistiky, ale aj dvoch komplexných literárnohistorických diel: *Dejín maďarskej literatúry* a *Dejín svetovej literatúry*, ktoré sú dodnes obľúbeným literárno-historickým čítaním. Istý čas pracoval aj ako divadelný režisér. 

Jeho štýl je nevšedne ľahký, pritom jemne cizelovaný. Je strhujúcim rozprávačom zvláštneho, ťažko uchopiteľného mystéria života, očarený bytím a jeho poznávaním, pričom nikdy neupadá do prázdneho pátosu, ale udržuje si mierny odstup a vzletnosť humoru. Svetová literatúra akoby ho v posledných rokoch znova objavila. Jeho diela vychádzajú v mnohých prekladoch a očarili státisíce čitateľov na celom svete. Bude to zrejme aj tým, že z jeho románov dýcha starosvetskosť, no tiež dekadencia, sviežosť európskeho ducha i jeho sebairónia. Bol inšpirátorom celého radu maďarských autorov. Nie je náhoda, že odkazy na jeho dielo nájdeme i v textoch Pétera Esterházyho. Román Cesta za mesačného svitu *Utas és holdvilág*, *Traveler a Moonlight* vyšiel v roku 1937, svitu je príbeh mladého muža, ktorý na svadobnej ceste v Taliansku prichádza na to, že ešte nie je pripravený vzdať sa svojich mladíckych ideálov. Ako v tranze opúšťa mladú manželku a vydá sa po stopách svojej mladosti, ktorá je nenávratne preč. Szerb bol aj prekladateľom, preložil aj niekoľko prozaických diel, napríklad diela Anatola France, P. G. Wodehousa a Hugha Walpola.

## Referencie

## Iné projekty

Kategória:Maďarskí spisovatelia
Kategória:Maďarské osobnosti židovského pôvodu
Kategória:Spisovatelia židovského pôvodu
Kategória:Osobnosti z Budapešti
Kategória:Pochovaní na cintoríne Kerepesi
Martin Pagerka

**Martin Pagerka** (* 24. jún 1995, Myjava) je slovenský šachový majster, ktorého rating podľa Svetovej Šachovej Federácie (FIDE) je 2328 elo bodov (údaj z marca 2018). 

Vyštudoval Gymnázium Ladislava Novomeského v Senici. Počas štúdia sa aktívne venoval literatúre a filozofii, viedla ho pri tom prof. Margita Hološková, sestra významného prozaika Vincenta Šikulu. V roku 2014 študoval na Karlovej univerzite odbor obecná fyzika, ale v dôsledku zlých študijných výsledkov štúdium predčasne ukončil. V roku 2015 sa pokúsil kandidovať na prezidenta Slovenského šachového zväzu. Počas chaoticého priebehu kampane svoju kandidatúru opakovane sťahoval a opätovne ohlasoval. Neskôr sa kandidatúry vzdal v prospech Františka Jablonického, ktorý si ho prizval do svojho tímu, no po viacerých konfliktoch sa z volieb stiahol úplne.

## Úspechy
Medailové pozície na Majstrovstvách Slovenska mládeže v klasickom šachu:
* 1. miesto, kategória do 10 rokov, Liptovský Mikuláš, 2005
* 1. miesto, kategória do 12 rokov, Brezová pod Bradlom, 2006
* 1. miesto, kategória do 12 rokov, Liptovský Mikuláš, 2007
* 2. miesto, kategória do 14 rokov, Martin, 2008
* 1. miesto, kategória do 14 rokov, Modra, 2009
* 1. miesto, kategória do 16 rokov, Ružomberok, 2010
* 3. miesto, kategória do 18 rokov, Sliač, 2011
* 3. miesto, kategória do 18 rokov, Stará Ľubovňa, 2012

Účasť na medzinárodných mládežníckych podujatiach v klasickom šachu, reprezentácia Slovenska:

European Union Youth Championships
* Austria, 2. European Union Youth Championship, Mureck, 2004
* Austria, 4. European Union Youth Championship, Mureck, 2006
*náhľad|Esej Jána Johanidesa 2014Austria, 7. European Union Youth Championship, Mureck, 2009

Majstrovstvá Európy Mládeže v šachu
* Herceg Novi, 2005
* Šibenik, 2007
* Prague, 2012

Majstrovstvá Sveta Mládeže v šachu
* Batumi, 2006
* Antalya, 2009

Majstrovstvá Sveta Juniorov v šachu
* Chotowa, 2010

Účasť na mimo-reprezentačných medzinárodných mládežníckych podujatiach v klasickom šachu:
* Biela Veža, Moskva, 2007
* Arctic Cup, Salekhard, 2007

Najväčšie úspechy v kariére v klasickom šachu:
* 1. miesto, šachová extraliga na Slovensku, ročník 2012/2013, družstvo Bratislava Slovan "A"
* 1. miesto, Open Tatry, 2014 "A", Tatranské Zruby
* 3. miesto, kategória juniori, Czech Open Pardubice "A" 2013

## Referencie

Kategória:Slovenskí šachisti
Kategória:Osobnosti z Myjavy
Rafik Schami

náhľad|Rafik Schami, 2008
**Rafik Schami** (* 23. jún 1946, Damask) je sýrsko-nemecký spisovateľ. Pseudonym „Rafik Schami“, znamená „*Priateľ Damasku*“, v skutočnosti sa volá Suheil Fadél.

## Život
Rafik Schami je aramejský kresťan. Študoval v libanonskom Bejrúte chémiu, matematiku a fyziku. Už vo veku 19 rokov založil a riadil v starom meste Damasku, nástenné noviny *Al-Muntalak* („Východisko“), ktoré boli v roku 1969 zakázané. Za svoju literárnu činnosť získal mnoho ocenení.

V roku 2002 sa stal členom Bavorskej akadémie krásnych umení. Jeho prozaické dielo je preložené do mnohých jazykov a autor zaň získal viacero vyznamenaní. V poslednom čase mu vyšli vo vydavateľstve C. Hansera tieto knihy: Temná strana lásky (2004), Kaligrafovo tajomstvo (2008), Žena, ktorá svojho muža predala na blšom trhu (2011), ako aj knihy pre deti Srdce bábiky (2012) a Príbeh majstra Mária (2013).

Sofia - prvá kniha tohto sýrskeho spisovateľa žijúceho v Nemecku, ktorá vyšla v slovenskom preklade. Príbeh zo Sýrie v rokoch 1927 až 2010, o predsudkoch kresťanov voči islamu, o spôsobe života v Damasku, o praktikách tajnej polície v Sýrii, ale aj o romantických miestach v starobylom Damasku.

## Referencie


## Iné projekty

## Externé odkazy
* oficiálna stránka

Kategória:Nemeckí spisovatelia
Kategória:Sýrski spisovatelia
Autobusová doprava v Košiciach

[thumb|Historický autobus [Ikarus 280 na Hlavnej ulici počas poslednej jazdy Ikarusov na Slovensku v septembri 2010]]
**Mestská autobusová doprava v Košiciach** je rozsiahly systém autobusových liniek na území Košíc, metropoly Východného Slovenska. Zabezpečuje ju Dopravný podnik mesta Košice prostredníctvom niekoľkých stoviek autobusov rôznych typov od viacerých výrobcov, väčšinou nízkopodlažných. Sú nosným systémom v mestských častiach, ktoré neobsluhuje električková alebo trolejbusová doprava.

## Denná doprava
Denné linky sú číslované od  do  (s výnimkou občasných náhradných autobusových liniek ). Dopravný podnik mesta Košice tiež zabezpečuje prevádzku viacerých liniek do spoločnosti U. S. Steel Košice, očíslovaných  až  (zabezpečujú spojenie s mestskými časťami, v ktorých nie je k dispozícii električková doprava).

## Nočná doprava
V meste je prevádzkovaná aj nočná preprava osôb a to prostredníctvom siedmich liniek označených  až . Každá obsluhuje určitú časť mesta. Linky premávajú od 23. hodiny do 4. hodiny ráno v intervaloch raz za hodinu; po 5. hodine ráno začnú premávať denné spoje.

## Linky

## Tarifné pásma
Košice majú len jedno tarifné pásmo.

## Vozidlový park

Okrem toho Dopravný podnik mesta Košice vlastní ďalších 28 typov vozidiel, ktoré slúžia na výcvik vodičov; tiež vlastní historické vozidlá.

## Vozovne
Dopravný podnik mesta Košice má v súčasnosti 2 autobusové vozovne:
*Vozovňa Trolejbusová – Džungľa
*Vozovňa Železiarenská – Šaca

### Zrušená vozovňa
Dopravný podnik bol nútený zrušiť svoju vozovňu v mestskej časti Juh na ulici Pri prachárni z dôvodu výstavby Košickej futbalovej arény.

## Referencie

*Všetky informácie boli čerpané z oficiálnej stránky Dopravného podniku mesta Košice a zo stránky imhd.sk.

## Pozri aj
* Električková doprava v Košiciach
* Trolejbusová doprava v Košiciach

## Iné projekty

Kategória:Doprava v Košiciach
Košice
Košice
Dieudonné Nzapalainga

**Dieudonné Nzapalainga** CSSp (* 14. marec 1967, Bangassou, Stredoafrická republika) je stredoafrický arcibiskup a kardinál. Od roku 2012 slúži ako arcibiskup banguijskej arcidiecézy.

## Život
Dieudonné Nzapalainga sa narodil 14. marca 1967 v Bangassou v SAR.

Po ukončení strednej školy začal obdobie formácie v kongregácii spiritánov a začal postulát v Otéle v Kamerune. Nzapalainga ukončil svoje filozofické štúdiá v Libreville v Gabone. Noviciát podstúpil v meste Mbalmayo v Kamerune a neskôr ukončil teologické štúdiá vo Francúzsku. 8. septembra 1993 zložil prvé rehoľné sľuby a 6. septembra 1997 večné sľuby. 7. septembra 1997 bol vysvätený za diakona a 9. augusta 1998 ho bangassouský biskup Antoine Marie Maanicus vysvätil za kňaza.

Svoju pastoračnú misiu začal ako kaplán v Marseille vo Francúzsku v tamojšom dome sv. Františka z Assisi a zároveň slúžil v tamojšej farnosti svätého Hieronyma. Vo Francúzsku bol až do roku 2005, keď sa vrátil do svojej rodnej Stredoafrickej republiky. V marci 2006 bol zvolený za predstaveného svojej kongregácie pre stredoafrickú provinciu; v úrade zostal do roku 2009.

26. mája 2009 ho po odstúpení arcibiskupa banguijskej arcidiecézy Paulina Pomodima pápež Benedikt XVI. vymenoval za apoštolského administrátora „sede vacante“ arcidiecézy. 14. mája 2012 ho ten istý pápež vymenoval za arcibiskupa diecézy. Biskupskú vysviacku prijal 22. júla 2012 z rúk prefekta Kongregácie pre evanjelizáciu národov Fernanda Filoniho a spolusvätiteľov Juda Thaddeusa Okola, apoštolského nuncia v SAR, a Edouarda Mathosa, biskupa bambarijského. Do úradu bol inaugurovaný 29. júla toho roku.

Pápež František arcibiskupa Nzapalaingu na konzistóriu 19. novembra 2016 kreoval za kardinála s titulom kardinál-kňaz a titulárnym sídlom Sant’Andrea della Valle. Stal sa najmladším členom kardinálskeho zboru (po kardinálovi Mafim) a prvým kardinálom narodeným po Druhom vatikánskom koncile. Titulárne sídlo prebral 18. decembra 2016.

## Referencie

## Iné projekty

## Zdroj

Kategória:Stredoafrickí kardináli
Kategória:Stredoafrickí rímskokatolícki arcibiskupi
Klubinský potok (prírodná rezervácia)

**Klubinský potok** je prírodná rezervácia v správe štátnej ochrany prírody Kysuce.

Nachádza sa v katastrálnom území obce Klubina v okrese Čadca v Žilinskom kraji. Územie bolo vyhlásené v roku 2000 na rozlohe 0,8258 ha. Ochranné pásmo nebolo určené. Rezervácia sa nachádza v Chránenej krajinnej oblasti Kysuce. 

Predmetom ochrany sú: *Aluviálne jelšové porasty, sprevádzajúce vodný tok s mierne meandrujúcimi prítokmi. Výskyt viacerých vzácnych druhov rastlín.*

## Referencie

## Pozri aj
* Klubinský potok

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj

Kategória:Prírodné rezervácie v Žilinskom kraji
Kategória:Chránené územia v okrese Čadca
Kategória:Klubina
Dolina Iwaniacka

**Dolina Iwaniacka** je dolina v poľských Západných Tatrách medzi svahmi Kominiarskeho Wierchu a Ornaku, spadajúcimi spod Iwaniackej Przełęczy () do Doliny Starorobociańskej. Meno doliny je odvodené od  poľany Iwanówka, ktorá sa nachádza na úpätí jej severných úbočí.

Dolinu v prevažnej miere vytvárajú kremenné pieskovce. Preteká ňou Iwaniacki Potok vtekajúci do Starorobociańskeho Potoka. Miestami sa stráca v podloží. Celá dolina je porastená smrekovým lesom.

V doline sa nachádza niekoľko neveľkých jaskýň, okrem iných Schronisko pod Dziobem I (Schronisko – jaskynné prístrešie, útulok), Schronisko pod Dziobem II, Schronisko pod Dziobem III, Schron Zachodni v Iwanówce, Szczelina v Iwanówce (Štrbina v Ivanovke) a Schron v Ścianie pod Szczytem.

## Turistika
*  z Doliny Chochołowskej. Na začiatku súbežne s čiernou značkou na poľanu Iwanówka, kde sa odpája, pokračuje dolinou Iwaniacką a cez Iwaniacku Przełęcz na Chatu PTTK na Hali Ornak. Čas túry približne: 2:15 h, naspäť 2:05 h

## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Oleg Pavlovič Tabakov

**Oleg Pavlovič Tabakov** (* 17. august 1935, Saratov, ZSSR† 12. marec 2018, Moskva, Rusko)  bol ruský herec, režisér, divadelný manažér a pedagóg, jeden zo svetovo najznámejších aj najuznávanejších ruských divadelníkov.

Od roku 1957 patril medzi zakladateľské osobnosti legendárneho moskovského divadla *Sovremennik*. Od roku 1983 hral tiež na známej moskovskej scéne MCHAT. Pôsobil aj ako divadelný pedagóg, v rokoch 1986 - 2000 bol tiež rektorom) na divadelnej škole divadla MCHAT. Od roku 2000 pôsobil vo funkcii umeleckého šéfa MCHATu, od roku 2004 potom ako jeho riaditeľ.

Ako divadelný herec a režisér často hosťoval v divadlách v zahraničí,. v roku 1968 hral v pražskom *Čihoherním klubu* v Gogoľovej hre *Revízor*. 

## Filmografia (výber)
* 1967 *Vojna a mier* 
* 1977 *Nedokončená skladba* 
* 1979 *Oblomov*
* 1979 *Moskva slzám neverí* 
* 1984 *Kukułka w ciemnym lesie* 
* 1987 *Oči čierne* 
* 1992 *Stalin* (TV)
* 2014 *Kuchyňa v Paríži*

## Referencie


## Iné projekty

## Externé odkazy
* 
* 
* Oficiálna stránka
* Stránky České televize – čestný doktorát pražské DAMU Olegu Tabakovovi 
* Článek v iDnes.cz
* Divadlo.cz

## Zdroj

Kategória:Ruskí herci
Kategória:Ruskí filmoví režiséri
Kategória:Nositelia Radu kríža zeme Panny Márie
Kategória:Pochovaní na Novodievčom cintoríne
Kategória:Osobnosti zo Saratova
Aristopeithes

**Aristopeithes** alebo **Aristopeithés** (*Aristopeithes*, iný prepis: *Aristopeithés*) bol grécky sochár v 4. storočí pred Kr. 
 
Sochár Aristopeithes, syn Kleónyma alebo Aristónyma z dému *Fylé*, tvoril na konci 4. stor. pred Kr. Nezachovala sa od neho žiadna socha, známe sú ale jeho dve signatúry na podstavcoch zo sôch, objavené v archeologickej lokalite Eleusiny, starovekého mesta, kde Aténčania v mesiaci *[[Atický kalendár|boédromión]]* (september - október) oslavovali Eleusínske mystériá.
 
Fragmentárne nápisy na týchto podstavcoch z bieleho mramoru, datované do roku 321 pred Kr., hlásajú, že boli základňami sôch Démetry a Kory (Persefony): 

::- text v starogréčtine
       
## Referencie a bibliografia

 
Kategória:Sochári starovekého Grécka
Pezinské Karpaty

**Pezinské Karpaty** je geomorfologický podcelok Malých Karpát a zaberá veľkú časť pohoria.

## Vymedzenie
Nachádza sa v strednej a južnej časti pohoria a zaberá asi 2/3 jeho celkovej rozlohy. Oddeľuje Podunajskú a Borskú nížinu. Na západe Pezinské Karpaty lemuje Podmalokarpatská zníženina, na severovýchode nadväzujú Brezovské Karpaty a juhovýchodný okraj susedí s Trnavskou pahorkatinou, podcelkom Podunajskej pahorkatiny. Medzi Pezinkom a Bratislavou je južným susedom Podunajská rovina a v juhozápadnej časti nadväzujú Devínske Karpaty.

## Časti
Podcelok sa člení na tieto časti:
* Homoľské Karpaty
* Kuchynská hornatina
* Stupavské predhorie
* Biele hory
* Smolenická vrchovina
* Lošonská kotlina
* Plavecké predhorie
* Bukovská brázda

## Vybrané vrcholy
* Záruby () – najvyšší vrch pohoria
* Vysoká (754)
* Vápenná (752)
* Veľká homoľa (709)
* Kukla (564)

## Chránené územia
Veľká časť územia je súčasťou Chránenej krajinnej oblasti Malé Karpaty a nachádza sa tu viacero maloplošných vzácnych území, medzi nimi: Bratislavský lesný park, národná prírodná rezervácia Hajdúchy, Hlboča, Kršlenica, Pohanská, Roštún a Záruby, prírodná rezervácia Bolehlav, Buková, Čierna skala, Jurské jazero, Kamenec, Klokoč, Lošonský háj, Pod Pajštúnom, Skalné okno, Strmina, Vysoká a Zlatá studnička, prírodná pamiatka Bukovina, Čertov žľab, Deravá skala, Driny, Limbašská vyvieračka a Tisové skaly a chránený areál Svätojurské hradisko.

## Turizmus
Blízkosť Bratislavy a ľahká dostupnosť predurčuje túto časť Malých Karpát byť vyhľadávanou oddychovou a turistickou zónou. Hustá sieť značených trás, viaceré možnosti voľnočasových aktivít, občerstvenia, no najmä hodnotné prírodné a historické lokality lákajú množstvo turistov počas celého roka. Územím vedie v peáži s Cestou hrdinov SNP  červeno značená Štefánikova magistrála, ktorú križujú mnohé regionálne a lokálne trasy. Viaceré trasy využíva aj touto časťou pohoria vedená Medzinárodná Mariánska turistická trasa.

## Referencie

## Iné projekty

Kategória:Geomorfologické podcelky na Slovensku
Kategória:Malé Karpaty
Lleida

thumb|Lleida

**Lleida** je mesto v západnej časti autonómnej oblasti Katalánsko na severovýchode Španielska, centrum rovnomennej provincie. V roku 2017 tu žilo 137 327 obyvateľov.

## Doprava
Mestom prechádza diaľnica A2 spájajúca Barcelonu a Zaragozu. S Madridom je spojená rýchlovlakom nesúcim označenie AVE. Trasu dlhú približne 450 km prekoná vlak za menej ako 3 hodiny. V roku 2008 bola trasa vlaku predĺžená až do Barcelony. Ďalšie, klasické, trate spájajú mesto so Zaragozou, Tarragonou, Manresou a s mestečkom La Pobla de Segur, prevádzkované spoločnosťou Ferrocarrils de la Generalitat de Catalunya (FGC).

## Partnerské mestá
*  Ferrara, Taliansko
*  Foix, Francúzsko
*  Che-fej, Čína
*  Lérida, Kolumbia
*  Perpignan, Francúzsko

## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Španielsku
Chata PTTK na Polane Chochołowskej

náhľad|Polana Chochołowska, kde stojí chata
**Chata PTTK na Polane Chochołowskej** () je turistická chata na Polane Chochołowskej v poľskej časti Západných Tatier, v skrátenej forme nazývaná Chata Chochołowska. Nachádza sa vo výške . Jej majiteľom je Poľský turisticko-vlastivedný spolok. Poskytuje hlavnú turistickú základňu návštevníkom Doliny Chochołowskej.

## O chate
Je to najväčšia chata v poľských Tatrách. Celoročne otvorená poskytuje návštevníkom 121 lôžok v 2-, 3-, 4-, 6-, 8- a 14 - posteľových izbách. Má spoločenskú miestnosť, úschovňu lyží, kuchyňu a sušiareň odevov. Na chate má svoju základňu horská služba TOPR.

## Z histórie
Prvú chatu vybudoval Varšavský lyžiarsky klub () v rokoch 19301932. V januári 1945 ju podpálili nemeckí vojaci. Súčasná chata bola postavená v rokoch 19511953. Počas svojej druhej návštevy Poľska a Doliny Chochołowskej tu pobudol 23. júna 1983 pápež Ján Pavol II. Pamätná tabuľa pri vchode do chaty pripomína jeho návštevu.

V roku 1958 na Chochołowskom Potoku postavili malú vodnú elektráreň. Vytvára dostatok energie pre potreby chaty. Neďaleko chaty boli vysadené limby. Ďalšia pamätná tabuľa pripomína záchrannú akciu horskej služby TOPR, ktorá v noci z 11. na 12. februára 1945 zachraňovala zranených partizánov z Predného Salatína ().

## Turistika
*  vedie cez celú Dolinu Chochołowsku zo Siwej Polany cez polanu Huciska na Polanu Chochołowsku, odtiaľ cez Dolinu Chochołowsku Wyżniu na hrebeň medzi Rákoňom a Volovcom do plytkého sedla Zawracie.
**Čas túry zo Siwej Polany na chatu: 2:10 h, ↓ 1:45 h
** Čas túry z chaty na hrebeň medzi Rákoňom a Volovcom: 2:15 h, ↓ 1:45 h
*  vedie dolinou Bobrowiecki Żleb na Lúčnu ().
**Čas túry: 1:30 h, ↓ 1 h
*  na Trzydniowiański Wierch cez Wyżniu Jarząbczu Polanu.
** Čas túry: 2:20 h, ↓ 1:55 h

## Iné projekty

## Externé odkazy
* Oficiálna stránka chaty
* Poloha na turistickej mape

## Zdroj

Kategória:Horské chaty vo Vysokých Tatrách
Kategória:Horské chaty poľských Tatier
Kategória:Architektúra z 1953